Jana & Pelser se selfdoen troue - Mooi Troues
Dit was op 'n ysige môre op 'n staproete met die Drakensberge en opkomende son as uitsig toe Pelser op sy knieë gaan om die groot vraag te vra. Jana kon nie verstaan waarom hy so opgewonde was vroeër die oggend nie maar toe maak alles vir haar sin. Die paartjie beplan hulle troue en doen van die goed, soos die blomme, self. Pelser se voete was onder hom uitgeslaan toe hy Jana die eerste keer in sy klas by CTU in Potchefstroom sien in 'n rokkie. Dis egter op hul troudag dat sy verseker weer sy asem wegslaan op pad na die altaar. Ons by mooi troues wens hulle 'n geseënde huwelik toe en hoop dat hulle nog baie jare saam gaan lag en mekaar se beste vriende sal bly.
Ons het saam klas gehad by CTU in Potchefstroom. (Hy onthou nou nog en herinner my gereeld oor die groen somers rokkie wat ek aangehad het die eerste dag van klas)
Hy het my op 'n verrassings vakansie Clarens toe gevat, ek het gedink ons gaan net sneeu kyk, min wetend van sy planne. Dit was die 11de Julie 2013, in die hartjie van die winter, 5 uur die oggend, en hy wil op 'n stap roete gaan by die berg op. Ek het gedink hy is laf, dis ysig koud, pik donker, en hy is baie opgewonde. Ons het 'n plek gekry om te sit met 'n perfekte uitsig oor die Drakensberge en die son op die horison, Hy het op sy knieë gegaan en dit was die ongelooflikste oomblik van my lewe.
5 jaar en 4 maande
Elke verhouding is anders, maar iets wat vir ons baie beteken is kommunikasie, en om saam te lag, of dit vir jouself of mekaar is. Ons is absoluut mekaar se beste vriend.